Source: https://ispis.sk/judikatura/KSKE/8CoP107/2012
Timestamp: 2020-04-02 14:45:13+00:00
Document Index: 8339974

Matched Legal Cases: ['§ 204', '§ 204', '§ 57', '§ 218', '§ 211', 'súd ', 'súd ', 'Súd ', 'súd ', '§ 204', '§ 204', '§ 57', '§ 211', 'súd ', '§ 218']

KSKE 8 CoP 107/2012 - iSpis
iSpis Judikatúra – KSKE 8 CoP 107/2012
KS v Košiciach, dátum 29.03.2012, sp.zn. KSKE 8 CoP 107/2012
§ 204 ods. 1 OSP § 204 ods. 2 OSP § 57 OSP § 218 ods. 1 písm. a) OSP § 211 ods. 2 OSP
OSRV 12C49/2011
Súd: Krajský súd Košice Spisová značka: 8CoP/107/2012 Identifikačné číslo súdneho spisu: 7811202682 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2012:7811202682.1
Uznesenie Krajský súd v Košiciach v právnej veci navrhovateľa B. C. nar. X.X.XXXX bývajúceho v V. na J. ulici č. XXX toho času v ÚVV a ÚVTOS v Košiciach na Floriánskej č. 18 proti maloletému odporcovi Z. C. nar. XX.X.XXXX zastúpeného zákonnou zástupkyňou M. C. nar. XX.XX.XXXX bývajúcej v V. na J. ulici č. XXX o zapretie otcovstva o odvolaní navrhovateľa proti rozsudku Okresného súdu Rožňava z 20.6.2011 č.k. 12C 49/2011-27 takto
Súd prvého stupňa rozsudkom z 20.6.2011 č.k. 12C 49/2011-27 zamietol návrh navrhovateľa na zapretie otcovstva voči maloletému Z. C. nar. XX.X.XXXX. O náhrade trov konania rozhodol tak, že žiadnemu z účastníkov náhradu trov konania nepriznal.
Proti tomuto rozhodnutiu podal navrhovateľ odvolanie 7.12.2011 (č.l. 32) na Okresný súd Rožňava.
Podľa § 204 ods. 2 O.s.p., odvolanie je podané včas aj vtedy, ak bolo podané po uplynutí lehoty podľa ods. 1 preto, že sa odvolateľ spravoval nesprávnym poučením súdu o lehote na podanie odvolania. Ak rozhodnutie neobsahuje poučenie o lehote na podanie odvolania, alebo ak obsahuje nesprávne poučenie o tom, že odvolanie nie je prípustné, možno podať odvolanie do troch mesiacov od doručenia.
V predmetnej veci nejde o situáciu podľa § 204 ods. 2 O.s.p., preto bolo potrebné skúmať, či bola dodržaná zákonná 15-dňová lehota na podanie odvolania proti rozsudku súdu prvého stupňa.
Do plynutia lehoty sa nezapočítava deň, keď došlo ku skutočnosti určujúcej začiatok lehoty. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň (§ 57 O.s.p.) .
Pri skúmaní podmienok odvolacieho konania podľa § 211 ods. 2 O.s.p., bolo z údajov na doručenke nepochybne zistené, že rozhodnutie, proti ktorému navrhovateľ podal odvolanie mu bolo doručené 12.7.2011. Lehota na podanie odvolania začala plynúť 13.7.2011 a uplynula 28.7.2011 (štvrtok) . Pretože navrhovateľ podal odvolanie 7.12.2011, teda po uplynutí zákonom určenej lehoty, odvolací súd ho ako oneskorene podané podľa § 218 ods. 1 písm. a) O.s.p. odmietol bez preskúmania vecnej správnosti napadnutého rozsudku.